Kære forældre
Klassen får besøg af SSP, som sætter fokus på børnenes digitale liv og på, hvordan man passer på sig selv og andre online. Eleverne skal arbejde med god digital adfærd, respektfuld kommunikation, privatliv og ansvar i digitale fællesskaber.
Som en del af forløbet skal eleverne anonymt besvare spørgsmål om deres digitale vaner. Spørgsmålene handler blandt andet om brug af sociale medier, online spil, kommunikation med andre og oplevelser på nettet. 
Resultaterne af undersøgelsen vil blive præsenteret og gennemgået på det kommende forældremøde. Her vil der være mulighed for at få indblik i børnenes digitale vaner og drøfte, hvordan vi i fællesskab kan støtte børnene i at færdes trygt og ansvarligt online.

Sådan kan I bakke op om den digitale dannelse hjemmefra
Forældre spiller en afgørende rolle i børns digitale dannelse. I kan blandt andet støtte jeres barn ved at:

Vise interesse for barnets digitale liv og spørge ind til de spil, apps og sociale medier, barnet bruger. 
Tale åbent om, hvordan man er en god ven – også online. 
Opfordre barnet til at komme til en voksen, hvis det oplever noget ubehageligt eller bliver i tvivl om noget online. 
Hjælpe barnet med at forstå, at ord og handlinger på nettet kan påvirke andre lige så meget som i virkeligheden. 
Tale om privatliv og om, hvilke oplysninger, billeder og videoer det er okay at dele. 
Lave fælles aftaler om skærmtid, sociale medier og digitale aktiviteter, der passer til barnets alder og modenhed. 


Vi håber, I har mulighed for at deltage i forældremødet
Dato: 
Tidspunkt: 
Sted: 

[image: ]Med venlig hilsen
Lærerne i klassen samt SSP

